b'\n_START_ARTICLE_\nChocolate (Kylie Minogue)\n_START_SECTION_\nUspjeh na top ljestvicama\n_START_PARAGRAPH_\n28. lipnja 2004. godine, pjesma "Chocolate" objavljena je kao singl u Ujedinjenom Kraljevstvu. Pjesma postala je Minoguein 27. singl koji je dospio na jedno od prvih 10 mjesta kad je debitirala na 6. mjestu na britanskoj top ljestvici UK Singles Chart, i provela je ukupno sedam tjedana na jednom od prvih 25 mjesta te ljestvice. Izvan Ujedinjenog Kraljevstva, pjesma je imala skroman uspjeh. Dospjela je na 14. mjesto u Italiji, i dospjela izvan prvih 20 mjesta u Francuskoj, Njema\xc4\x8dkoj i Irskoj. Airplay bio je ograni\xc4\x8den i zato pjesma nije mogla pro\xc4\x87i na jedno od prvih 20 mjesta na mnogo teritorija._NEWLINE_12. srpnja 2004. godine, pjesma "Chocolate" objavljena je kao singl u Australiji i dospjela na 14. mjesto na tamo\xc5\xa1njoj ARIA ljestvici. Provela je ukupno 4 tjedna na jednom od prvih 50 mjesta, i tako postala Minoguein prvi singl koji na toj ljestvici nije dospio na jedno od prvih 10 mjesta poslije "Your Disco Needs You" iz 2001. godine.\n_START_SECTION_\nVideospot\n_START_PARAGRAPH_\nVideospot za pjesmu snimljen je pod redateljskom palicom Dawna Shadfortha 6. i 7. lipnja 2004. godine u Londonu, uz probe 6 dana prije nego \xc5\xa1to je po\xc4\x8delo snimanje. Videospot sadr\xc5\xbei ure\xc4\x91enu pjesmu, onu ina\xc4\x8dicu koja se \xc4\x8duje na singlu. Prikazuje Minogue kako izvodi jazz plesne pokrete s pomo\xc4\x87nim plesa\xc4\x8dima. Videospot je posve\xc4\x87en MGM glazbenicima 1950-tih, i vidi se ponovni Minoguein rad s njenim koreografom Michaelom Rooneyem koji je prije radio s njom na videospotu za njenu pjesmu "Can\'t Get You Out of My Head" iz 2001. godine._NEWLINE_Videospot je bio manji hit na glazbenim kanalima. Iako nije postigao uspjeh svojim prethodnika, dospio je izme\xc4\x91u prvih 20 mjesta u Ujedinjenom Kraljevstvu na ljestvicama u Ujedinjenom Kraljevstvu - 11. mjesto na TV airplay ljestvici i 13. na ljestvici europskog MTV-ja._NEWLINE_Ina\xc4\x8dica pjesme kori\xc5\xa1tena u videospotu (tako\xc4\x91er i na radiju) ponovno je snimljena da bude kra\xc4\x87a od one na albumu. Sadr\xc5\xbei promijenjene instrumentale s novijim vokalima.'